
TEHNISKĀ SPECIFIKĀCIJA
Cenu aptaujai
Projekts: „Dzīves enerģija 65+: mācies, kusties, satiecies”, Nr. 2026.LV/SenSk/076/L14
Projekta īstenošanas periods: līdz 31.08.2027.
Pakalpojuma priekšmets: Projekta mācību procesa koordinēšanas, mērķa grupas piesaistes, komunikācijas un publicitātes pakalpojums
1. Pakalpojuma mērķis
Pakalpojuma mērķis ir nodrošināt projekta Senioru skolas mācību un praktisko nodarbību kvalitatīvu un nepārtrauktu organizatorisko norisi, projekta mērķa grupas – senioru vecumā no 65 gadiem – piesaisti un informēšanu, dalībnieku komunikāciju, nodarbību klātienes loģistiku, kā arī projekta publicitātes un informācijas izplatīšanas aktivitātes.
Pakalpojums ir nepieciešams projekta aktivitāšu īstenošanai un projekta plānoto rezultātu sasniegšanai, tai skaitā senioru iesaistei projekta aktivitātēs un unikālo projekta dalībnieku uzskaites nodrošināšanai.
2. Pakalpojuma apjoms un izpildes periods
Pakalpojuma kopējais plānotais apjoms ir 307 darba stundas visā projekta īstenošanas periodā.
Pakalpojuma sniegšanas periods – no līguma noslēgšanas dienas līdz 30.06.2027.
Darba stundu sadalījums pa mēnešiem var mainīties atbilstoši projekta aktivitāšu intensitātei un faktiskajām projekta vajadzībām, nepārsniedzot kopējo paredzēto 307 stundu apjomu un noslēgtā līguma nosacījumus.
Pakalpojuma sniegšanas vieta – Rīga, tai skaitā projekta aktivitāšu norises vietās, kā arī attālināti.
3. Veicamie uzdevumi
3.1. Mācību procesa plānošana un koordinēšana
Pakalpojuma sniedzējam jānodrošina:
ikmēneša mācību un praktisko nodarbību grafika sagatavošana;
nodarbību grafika saskaņošana ar projekta vadītāju, lektoriem un telpu nodrošinātājiem;
komunikācija ar lektoriem par nodarbību laiku, vietu, dalībnieku skaitu, nepieciešamajiem materiāliem un tehnisko nodrošinājumu;
mācību materiālu sagatavošanas, pavairošanas un izdalīšanas koordinēšana;
ar nodarbību norisi saistītās organizatoriskās informācijas sagatavošana.

3.2. Mērķa grupas piesaiste un dalībnieku komunikācija
Pakalpojuma sniedzējam jānodrošina:
senioru vecumā no 65 gadiem aktīva informēšana un piesaiste projekta aktivitātēm;
dalībnieku reģistrācija projekta nodarbībām;
telefoniska un rakstiska komunikācija ar dalībniekiem;
informācijas sniegšana par nodarbību norisi;
individuāls praktisks atbalsts dalībniekiem ar projekta aktivitātēm saistītos jautājumos;
operatīvo komunikācijas kanālu izveide un uzturēšana, tai skaitā WhatsApp grupu administrēšana;
atgādinājumu nosūtīšana par plānotajām nodarbībām un informēšana par izmaiņām.

3.3. Dalībnieku uzskaite un projekta rezultātu dokumentēšana
Pakalpojuma sniedzējam jānodrošina:
dalībnieku apmeklējuma uzskaites dokumentācijas sagatavošana;
dalībnieku reģistrācijas un apmeklējuma datu korekta apkopošana;
nepieciešamās informācijas sagatavošana projekta dalībnieku uzskaitei;
unikālo projekta dalībnieku uzskaites nodrošināšana atbilstoši projekta dokumentācijas prasībām;
aizpildīto dokumentu pārbaude un savlaicīga nodošana projekta vadītājai.
Personas dati izmantojami tikai tādā apjomā un tādiem mērķiem, kas nepieciešami projekta īstenošanai, uzskaitei, uzraudzībai un dokumentēšanai.
3.4. Publicitāte un informācijas izplatīšana
Pakalpojuma sniedzējam jānodrošina:
projekta afišu, skrejlapu un digitālo informatīvo materiālu sagatavošana un maketēšana;
publicitātes materiālu izplatīšanas koordinēšana;
satura sagatavošana projekta mājaslapai;
satura izveide un aktualizēšana projekta sociālo tīklu kontos;
informācijas sagatavošana par plānotajām un īstenotajām projekta aktivitātēm;
publicitātes materiālu sagatavošana atbilstoši ES fondu un projekta publicitātes prasībām;
nepieciešamās informācijas savlaicīga sagatavošana projekta vadītājai saistībā ar plānotajiem pasākumiem.

3.5. Klātienes nodarbību koordinēšana
Pakalpojuma sniedzējam jānodrošina:
klātienes nodarbību praktiskā koordinēšana;
lektoru un dalībnieku sagaidīšana un informēšana;
nepieciešamības gadījumā dežūras nodrošināšana vai koordinēšana;
nodarbībām nepieciešamā tehniskā un praktiskā nodrošinājuma sagatavošana;
lektoru instruēšana par nepieciešamo dokumentu aizpildīšanu;
aizpildīto dokumentu savākšana un pārbaude.

3.6. Dalībnieku apmierinātības izvērtēšanas koordinēšana
Pakalpojuma sniedzējam jānodrošina projekta dalībnieku iesaiste un praktiskā koordinēšana dalībnieku apmierinātības izvērtēšanā atbilstoši projekta prasībām.
4. Sagaidāmie rezultāti un nodevumi
Pakalpojuma sniegšanas rezultātā jābūt nodrošinātam:
koordinētam un saskaņotam nodarbību grafikam;
mērķa grupas piesaistei un dalībnieku reģistrācijai;
regulārai komunikācijai ar projekta dalībniekiem;
koordinētai lektoru un nodarbību norisei;
korektai dalībnieku apmeklējuma dokumentācijai;
nepieciešamajai informācijai unikālo projekta dalībnieku uzskaitei;
izstrādātiem un izplatītiem publicitātes materiāliem;
aktualizētai informācijai projekta digitālajos kanālos;
koordinētai dalībnieku apmierinātības izvērtēšanai;
dokumentētai informācijai par faktiski veiktajiem uzdevumiem.

5. Pakalpojuma izpildes dokumentēšana
Pakalpojuma sniedzējs par katru norēķinu periodu iesniedz projekta vadītājai:
darba izpildes pārskatu;
informāciju par faktiski patērēto darba laiku;
informāciju par veiktajiem uzdevumiem;
sagatavotos materiālus vai atsauces uz publicētajiem materiāliem;
nodarbību grafikus un citu ar pakalpojuma izpildi saistīto dokumentāciju;
nepieciešamo dalībnieku uzskaites un apmeklējuma dokumentāciju.
Pakalpojuma izpildi apliecina pušu parakstīts Pakalpojuma pieņemšanas–nodošanas akts.
10. Publicitātes prasības
Visiem projekta publicitātes materiāliem jāatbilst projekta finansētāja un ES fondu komunikācijas un vizuālās identitātes prasībām.
Pakalpojuma sniedzējs nodrošina projekta vadītājas norādījumu ievērošanu attiecībā uz obligāto informāciju un vizuālo identitāti.

